CELEX: 62013CA0183
Language: sk
Date: 2014-07-10 00:00:00
Title: Vec C-183/13: Rozsudok Súdneho dvora (štvrtá komora) z  10. júla 2014 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Fazenda Pública/Banco Mais SA (Dane — DPH — Smernica 77/388/EHS — Článok 17 ods. 5 tretí pododsek písm. c) — Článok 19 — Odpočet dane zaplatenej na vstupe — Lízingové operácie — Tovary a služby na účely zmiešaného používania — Metódy výpočtu výšky odpočtu DPH, ktoré sa majú uplatniť — Odchylný režim — Podmienky)

15.9.2014   
            
            
               SK
            
            
               Úradný vestník Európskej únie
            
            
               C 315/13
            
         Rozsudok Súdneho dvora (štvrtá komora) z 10. júla 2014 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Fazenda Pública/Banco Mais SA
   (Vec C-183/13) (1)
   
   ((Dane - DPH - Smernica 77/388/EHS - Článok 17 ods. 5 tretí pododsek písm. c) - Článok 19 - Odpočet dane zaplatenej na vstupe - Lízingové operácie - Tovary a služby na účely zmiešaného používania - Metódy výpočtu výšky odpočtu DPH, ktoré sa majú uplatniť - Odchylný režim - Podmienky))
   2014/C 315/18
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Odvolateľka: Fazenda Pública
   
      Odporkyňa: Banco Mais SA
   
      Výrok rozsudku
   
   Článok 17 ods. 5 tretí pododsek písm. c) smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať tak, že nebráni tomu, aby členský štát za okolností, o aké ide vo veci samej, uložil banke, ktorá vykonáva najmä lízingové činnosti, povinnosť uviesť v čitateli a menovateli zlomku, ktorý slúži na stanovenie jednej a tej istej pomernej čiastky odpočtu pre všetky jej tovary a služby na účely zmiešaného používania, len časť splátok, ktoré splácajú zákazníci v rámci ich lízingových zmlúv, ktorá zodpovedá úrokom, ak sa používanie týchto tovarov a služieb uskutočňuje predovšetkým financovaním a správou týchto zmlúv, pričom vnútroštátnemu súdu prislúcha overiť túto skutočnosť.
   
      (1)  Ú. v. EÚ C 189, 29.6.2013.